**Priča o jesenskom šeširu**

Pozdrav svima! Ja sam jesen i ispričat ću vam svoju jesensku priču.

Poslušajte!

Stigla sam jednog jutra tiho i nježno na krilima povjetarca kroz  guste šume, polja, doline i gaj.

Svakome od njih podarila sam prekrasnu čaroliju razigranih boja.

Uživala sam u svojoj haljini obasjanoj zlatnim suncem.

Plešući poljima, ugledala sam stari i odbačeni šešir.

Izgledao je tužno, umorno i usamljeno.

Prišla sam mu i upitala ga:

„ Zašto si tako tužan?“

On mi odgovori tihim i nježnim glasom:

„ Nekoć davno krasio sam glavu svoga gospodara, sve do trenutka

dok me nije odlučio zamijeniti novim i modernijim šeširom.

 Bacio me u ovaj jarak. Sada sam sam i usamljen,više nisam tako lijep kao nekada.“

„ Nemoj biti tužan, pođi sa mnom, pridruži mi se na mom putovanju.

Pokazat ću ti nešto čarobno i veselo.“

Šetajući  šarenim šumama, vinogradima i voćnjacima, Šeširko je na tren zaboravio

svoju nesretnu prošlost.

Šećući, pronalazili smo najljepše listove zlatnožutih i crvenih boja,

kestene, šipak, orahe, lješnjake, gljive i pokoju jabuku.

Sve smo to spremili u jesensku košaricu.

Nije ni slutio da ću ga ukrasiti kako bi ponovno bio lijep i sretan.

Od toga dana moj prijatelj Šeširko blistao je punim sjajem, sretan i veseo.

Šeširko i ja smo postali najbolji prijatelji.

                                                                                                        Patrik Krznar, V.a